  Туспуктэм: видеоысь скриншот Майя Бывальцева Ижкарысь Кузебай Герд нимо йӧскалык гимназиысь историяя но обществознаниея дышетӥсь Артём Малинин «Учитель года России – 2022» огъяросси вожвылъяськонын «За мастерство в использовании информационно-телекоммуникационных технологий в школе» номинацын вормиз. Со сярысь дышетсконнилэн кивалтӥсез Татьяна Волкова «ВКонаткте» мерлыко вотэсысь бамаз ивортӥз. Вожвылъяськонлэсь призёръёссэ но номинациосын вормисьёсты 1-тӥ коньывуонэ Тюменьын ялӥзы. Конкурслэн 15 лауреатъёсыз «Мастер-класс» но «Вопрос учителю года» эскеронъёс пырт потӥзы. Россиысь усто дышетӥсьлэсь нимзэ 5-тӥ коньывуонэ шараялозы. Тодэ вайытом, элькунысь дышетонъя министерствоын пусйизы, Артём Малинлэн 15 лауреатъёс пыремез Удмуртия понна бадӟым азинскон, угось сыӵе 15 ар ӧй ни вал. Тегъёс: Удмуртия дышетӥсьёс вожвылъяськон  